Michael Phelps

Michael Fred Phelps II (født 1985) er en amerikansk tidligere svømmer.

Han var per 2016 tidenes mestvinnende olympier med 23 gullmedaljer. Han hadde innen sommer-OL 2008 25 verdensrekorder (inklusive stafetter). Phelps' meritter inkluderer en rekord med åtte gullmedaljer i Sommer-OL 2008 i Beijing. Det er et gull mer enn den legendariske rekorden til Mark Andrew Spitz på syv gull i ett og samme OL, under OL i München i 1972. Det er også like mange medaljer i et enkelt OL som Aleksandr Ditjatin fikk i 1980.Facts & figures  Phelps har også sytten VM-gull (langbane) samt ett VM-gull (kortbane). Hans internasjonale titler, sammen med alle hans verdensrekorder, har resultert i at han fikk tittelen World Swimmer of the Year seks ganger i 2003, 2004, 2006, 2007, 2008 og 2009.

10. august 2008 vant Phelps 400 meter individuell medley og satte ny verdensrekord i sommer-OL 2008 (4.03,84). I samme mesterskap, 11. august 2008, vant han 4 x 100 meter fri stafett og satte ny verdensrekord i det også (3.08,24). 12. august 2008 vant han 200 meter fri på ny verdensrekord (1.42,96). 13. august 2008 vant Phelps 200 meter butterfly og satte ny verdensrekord (1.52,03). Samme dag vant han 
4 x 200 meter fri stafett på ny verdensrekord (6.58,06). 15. august 2008 vant Phelps gull på 200 meter medley og satte ny verdensrekord (1.54,23). Den 16. august tok han sitt sjuende gull i Beijing da han vant 100 meter butterfly med 1/100 sekund på ny olympisk rekord (50,58) (Ian Crocker, USA har p.t. verdensrekorden på 50,40). Han tangerte dermed Mark Spitz rekord fra 1972 med sju gullmedaljer i ett og samme OL. Sitt åttende gull tok han 17. august 2008 på 4 x 100 meter medley stafett og satte ny verdensrekord (3.29,34)

Phelps er 1,93 meter høy, veier 88 kilo og har størrelse 49 i sko. Han har kallenavnet MP.

 Biografi 
Phelps begynte å svømme da han var seks år. Han ble tatt ut til OL 2000 i Sydney som 15-åring, den yngste OL-svømmeren fra USA siden 13-årige Ralph Flanagan i Los Angeles 1932. Phelps' beste resultat under sitt første OL ble en femteplass på 200 meter butterfly. Samme år slo han verdensrekorden på samme distanse, og ble da den yngste herresvømmeren noensinne som har satt en verdensrekord.

Phelps var ni år da han fikk diagnosen ADHD (attention deficit hyperactivity disorder). Han fikk behandling og medisinering med det sentralstimulerende legemiddelet ritalin, som han tok til han var 11 år.Sedan släppte mamma ner honom i bassängen – aftonbladet.se

En medvirkende årsak til Phelps' suksess er treneren Robert Bowman, som trente Phelps i Baltimore allerede da han var 11 år gammel. I 1996 fulgte Phelps med til Ann Arbour da Bowman ble trener for University of Michigan.Vattenkraft: Michael Phelps

Den 4. november 2004 ble Michael Phelps arrestert i Salisbury, Maryland, for å ha kjørt forbi et stoppskilt uten å stoppe, og for å ha kjørt under påvirkning av alkohol. Han ble dømt for å ha kjørt bil påvirket av alkohol, for ikke ha stoppet ved stoppskiltet og for å ha drukket (i Maryland er det forbudt for personer under 21 år å drikke alkohol). Phelps ble bøtelagt, og ble i tillegg dømt til å måtte delta på møter med «Mothers Against Drunk Driving», samt tale for studenter på noen skoler.

 Trivia 
Han hadde i treningsperioder et daglig inntak på – kalorier. Frokost består av tre smørbrød med speilegg, ost, tomater, salat, stekt løk og majones; tre pannekaker med sjokolade; en fem-eggs omelett; tre arme riddere med sukker; en skål med maismelsgrøt («grits») og to kopper kaffe.

Til lunsj, spiser han et halvt kilo pasta; to stk. smørbrød med ost og skinke på hvitt brød med majones; og energidrikker, mens han til middag har nok et halv-kilo pasta, etterfulgt av en stor pizza og flere energidrikker.

 Utmerkelser 
Kilder:
 World Swimmer of the Year Award: 2003, 2004, 2006, 2007
 American Swimmer of the Year Award: 2001, 2002, 2003, 2004, 2006, 2007
 Golden Goggle Male Performance of the Year: 2004, 2006, 2007
 Golden Goggle Relay Performance of the Year: 2006, 2007
 Golden Goggle Male Athlete of the Year: 2004, 2007
 ESPY Best Olympic Performance: 2005
 USOC Athlete of the Year Award: 2004
 USSA Athlete of the Year Award: 2003
 World Championships Swimmer of the Meet: 2003
 James E. Sullivan Award: 2003
 Teen Choice Awards – Male Athlete: 2005
 Laureus World Sports Sportsman of the Year Award (Nominated): 2004, 2005, 2008
 USA Olympic Team Member: 2000, 2004, 2008
 Rekordholder for flest olympiske gull gjennom tidene: 14
 Rekordholder for flest olympiske gull på enkeltdistanser: 9
 Rekordholder for flest gull i et og samme mesterskap: 8 (Beijing 2008)
 En gate i hjembyen Baltimore endret navnt til 'The Michael Phelps Way': 2004

 Se også 
 Oversikt over flest vunne gullmedaljer i ett og samme OL

 Referanser 

 Eksterne lenker 



Kategori:Personer fra Baltimore
Kategori:Svømmere fra USA
Kategori:Olympiske mestere for USA i svømming
Kategori:Verdensmestere i svømmesport for USA
Kategori:Olympiske sølvmedaljevinnere for USA i svømming
Kategori:Olympiske bronsemedaljevinnere for USA i svømming
Kategori:Deltakere for USA under Sommer-OL 2000
Kategori:Svømmere under Sommer-OL 2000
Kategori:Medaljevinnere under Sommer-OL 2004
Kategori:Deltakere for USA under Sommer-OL 2004
Kategori:Svømmere under Sommer-OL 2004
Kategori:Medaljevinnere under Sommer-OL 2008
Kategori:Deltakere for USA under Sommer-OL 2008
Kategori:Svømmere under Sommer-OL 2008
Kategori:Medaljevinnere under Sommer-OL 2012
Kategori:Deltakere for USA under Sommer-OL 2012
Kategori:Svømmere under Sommer-OL 2012
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Svømmere under Sommer-OL 2016
Kategori:Årets svømmere i verden
Kategori:Årets svømmere i USA
Kategori:Deltakere for USA under VM i svømmesport 2003
Kategori:Deltakere for USA under VM i svømmesport 2005
Kategori:Deltakere for USA under VM i svømmesport 2009
Kategori:Deltakere for USA under VM i svømmesport 2011
Kategori:Gullmedaljevinnere for USA under Kortbane-VM i svømming
Kategori:Deltakere for USA under Kortbane-VM i svømming 2004